EkBass/fiwiki-20250220-pages-articles huggingface dataset:
Shin Itō

Shin Itō (, s. 3. marraskuuta 1972) on japanilainen karateka. Hän saavutti kilpaurallaan kerran Japanin keskisarjan mestaruuden 2002. Sittemmin Itō on opettanut kataa leireillä ympäri maailmaa. ==Kilpaura== Itō oli mukana 1998 Japanin mestaruuskilpailuissa, jossa hän eteni kevytsarjan pronssiotteluun. Itō hävisi mitaliottelun Masafumi Tagaharalle.Результаты весовых Чемпионатов Японии по киокушин карате (с 1984г) kyokushinkarate.news Viitattu 21.8.2022 Seuraavana vuonna 1999 Itō siirtyi keskisarjaan, jossa hän saavutti Japanin mestaruuskilpailuissa hopeaa. Itō hävisi loppuottelussa Hiroyuki Kidachille. Itō oli 2000 mukana Japanin mestaruuskilpailuissa, jotka käytiin ilman painorajaa. Hän sijoittui kisoissa kuudenneksi. Sama sijoitus tuli myös vuoden 2001 maailmanmestaruuskilpailuista, kun hän otteli keskisarjassa. Itō saavutti uransa ensimmäisen ja ainoan Japanin mestaruuden 2002, kun hän voitti keskisarjan loppuottelussa Hisashi Nokan. Itō lähti puolustavana mestarina vuoden 2003 Japanin mestaruuskilpailuihin, jossa hän eteni pronssiotteluun. Itō hävisi kuitenkin mitaliottelun Jōji Hibinolle. ==Lähteet== Luokka:Japanilaiset karatekat Luokka:Kyokushinin harjoittajat Luokka:Elävät henkilöt
Neljä taivaallista

Neljä taivaallista (), myös neljä kuninkaallista, on kollektiivinen nimitys neljälle Havaijin kuninkaalliselle, jotka ovat tehneet merkittäviä tekoja havaijilaisen musiikin hyväksi, mikä puolestaan edesauttoi havaijilaisen musiikin ja tanssin selviytymistä näihin päiviin saakka. Nelikko koostuu seuraavista kuninkaallisista, jotka olivat myös sisaruksia keskenään: Kalākaua, Lili‘uokalani, Likelike ja Leleiohoku II. Vuonna 1994 perustettiin Hawaiian Music Hall of Fame and Museum -niminen järjestö, joka pyrkii suojelemaan ja popularisoimaan havaijilaista musiikkia. Neljä taivaallista ovat järjestön suojelijoita. Vuonna 2007 järjestö julkaisi levyn nimeltä Na Lani ‘Ehā, jossa on nelikon tekemää musiikkia. == Neljä taivaallista == Kuva Nimi Elinvuodet Merkittävät työt musiikin saralla Lähde Kalākaua 1836–1891 Hawai‘i Pono‘ī -laulun sanoittaja Lili‘uokalani 1838–1917 Aloha ‘Oe -laulun sekä yli 200 muun laulun sanoittaja Likelike 1851–1887 ‘Ainahau -laulun sanoittaja. Järjesti myös säännöllisiä kilpailuita laulun ja runouden saralla Leleiohoku II 1854–1877 Kāua I Ka Huahuaʻi -laulun sanoittaja == Lähteet == Luokka:Kalākaua-suku Luokka:Havaijilaiset muusikot
Aulis Paski

Aulis Arvi Ilmari Paski (s. 10. kesäkuuta 1947) on suomalainen pesäpallon pelinjohtaja. Kaudella 1973 Paski toimi Puna-Mustien pelinjohtajana ja Puna- Mustat saavutti SM-kultaa. Paski toimi Hyvinkään Tahkon pelinjohtajana kaudet 1975-1984, kauden 1986 ja kaudet 1994-1995. Kaudella 1978 Tahko saavutti SM- pronssin. Kaudella 1979, kaudella 1980 ja kaudella 1981 Tahko saavutti kolme SM-kultaa peräkkäin. Kaudella 1982 Tahko saavutti SM-pronssin. Kaudella 1983 Tahko saavutti SM-hopean. Kaudella 1994 Tahko saavutti SM-hopean. Paski toimi Haminan Palloilijoiden pelinjohtajana kauden 2000. https://www.pesis.fi/wp- content/uploads/2021/02/Paski-Aulis-1.xlsx === Tietoja === *Seurat pelaajauralla: Kouran Louhi sekä pääsarjatasolla Nurmon Jymy ja Helsingin Puna-Mustat *Seurat pelinjohtajana: Helsingin Puna-Mustat, Hyvinkään Tahko ja Haminan Palloilijat *Pääsarjassa 155 ottelua, 9+106 lyötyä ja 172 tuotua juoksua *Pelannut yhden Itä–Lännen (1967) ja kaksi Liitto–Lehdistöä *Etenijätilaston kakkonen vuonna 1970 tuotuaan Nurmon Jymylle 22 pelissä 39 juoksua *Pelinjohtajana pääsarjassa 15 kautta, neljä Suomen mestaruutta (mitalit 4–2–2), loppusarjoineen 419 ottelua voittoprosentilla 57 *Toimi Pesäpalloliiton toiminnanjohtajana marraskuusta 1971 marraskuuhun 1974 *Toiminnanjohtajana Hyvinkään Tahkossa, Haminan Palloilijoissa ja Nurmon Jymyssä 1974–2010 *Pesäpallon kunniagallerian jäsen numero 37, Aulis Paski == Lähteet == Luokka:Pesäpallon pelinjohtajat Luokka:Vuonna 1947 syntyneet Luokka:Elävät henkilöt
Rokkomeriahven

Rokkomeriahven (Anyperodon leucogrammicus) on meriahventen (Serranidae) heimoon ja meriahventen (Epinephelinae) alaheimoon kuuluva indopasifisella merialueella esiintyvä kalalaji. Se on sukunsa Anyperodon ainoa laji. == Koko ja ulkonäkö == Rokkomeriahven saavuttaa tavallisesti ainakin 52 senttimetrin pituuden (TL) ja voi kasvaa 65 senttimetrin mittaiseksi (TL). Sen pohjaväritys vaihtelee täysikasvuisena vihertävän harmaasta ruskehtavan harmaaseen. Päässä, ruumiissa, selkäevässä ja pyrstön kannassa on tavallisesti lukuisia oranssinpunaisia täpliä. Silmäkuopan takaa alkaa toisinaan neljä vaakasuuntaista valkeahkoa juovaa. Pyrstö on pyöreäreunainen. Pään pituus on selkeästi ruumiin korkeutta suurempi. Nuoret (alle 8-senttiset) yksilöt ovat kullanvärisiä ja niiden kyljissä on vaalean siniharmaita vaakajuovia. Rokkomeriahvenella on kylkiviivallaan 61–72 suomua. Selkäevässään lajilla on 11 piikkiruotoa ja 14–16 pehmeää ruotoa. Peräevässään rokkomeriahvenella on kolme piikkiruotoa ja 8–9 pehmeää ruotoa. Rintaevissään sillä on 15–17 ruotoa ja pyrstössään 34 ruotoa. == Levinneisyys ja elintavat == Rokkomeriahventa tavataan indopasifisella merialueella laajalla alueella, joka ulottuu Punaiseltamereltä etelässä Mosambikiin, idässä Phoenixsaarille, pohjoisessa Riukiusaarille ja etelässä Australian pohjoisosiin. Se ei kuitenkaan ole missään kovinkaan runsaslukuinen. Laji on pohjakala ja elää koralliriutoilla maksimissaan 80, tavallisesti korkeintaan 15 metrin syvyisissä vesissä. Rokkomeriahvenen ravintoa ovat pääasiassa kalat. Sitä kalastetaan ja myydään kalamarkkinoilla pienessä mittakaavassa. Kansainvälinen luonnonsuojeluliitto IUCN luokittelee lajin elinvoimaiseksi. == Lähteet == Luokka:Meriahvenet (alaheimo)
Borisovka

Borisovka () on kaupunkityyppinen taajama Belgorodin alueella Venäjällä. Se on etelästä Ukrainan Harkovan alueeseen rajoittuvan Borisovkan piirin hallintokeskus. Taajamassa asui 13 896 ja koko piirissä 26 252 henkeä (vuonna 2010). Borisovkasta johtaa paikallistieyhteys lounaaseen Graivoroniin ja sieltä edelleen Ukrainan rajalle, jonka toisella puolella on Sumyn alueen Oh’tyrkan piirin (Velyka Pysarivkan rajanylityspaikka). ==Lähteet== ==Aiheesta muualla== Luokka:Belgorodin alueen kaupunkityyppiset taajamat
Volokonovka

Volokonovka () on kaupunkityyppinen taajama Belgorodin alueella Venäjällä. Taajama sijaitsee Donetsin vesistöön kuuluvan Oskoljoen varrella. Taajama on etelästä Ukrainan Harkovan alueeseen rajoittuvan Volokonovkan piirin hallintokeskus. Kaupunkityyppisen taajaman aseman Volokonovka sai vuonna 1961.Taajamassa asui 11 552 ja koko piirissä 32 769 ihmistä (vuonna 2010). Volokonovkassa sijaitsee esimerkiksi vuonna 1887 valmistunut ortodoksinen Uspenskin kirkko. Volokonovkasta johtaa paikallistieyhteys länsilounaaseen Ukrainan Harkovan alueen rajalle. Venäjän hyökkäyssodan (2022-) aikana venäläiset maahantunkeutujat hyökkäsivät Ukrainaan myös tätä Volokonovkan kautta kulkevaa kulku-uraa hyödyntäen. Miehittäjät pitivät läheisiä Ukrainan Harkovan alueen itäosia ja rajaseutuja hallussaan vielä elokuussa 2022. ==Lähteet== Luokka:Belgorodin alueen kaupunkityyppiset taajamat
Rovenki

Rovenki () on kaupunkityyppinen taajama Belgorodin alueella Venäjällä. Taajama sijaitsee Donetsin vesistöön kuuluvan Aidarjoen varrella. Taajama on etelästä Ukrainan Luhanskin alueeseen rajoittuvan Rovenkin piirin hallintokeskus. Kaupunkityyppisen taajaman aseman Rovenki sai vuonna 1976. Taajamassa asui 10 264 ja koko piirissä 24 060 ihmistä (vuonna 2010). Rovenkissa sijaitsee esimerkiksi vuonna 1885 valmistunut ortodoksinen kirkko. ==Lähteet== ==Aiheesta muualla== Luokka:Belgorodin alueen kaupunkityyppiset taajamat
Veidelevka

Veidelevka () on kaupunkityyppinen taajama Belgorodin alueella Venäjällä. Taajama sijaitsee Donetsin vesistöön kuuluvan Oskoljoen sivuhaaran varrella. Taajama on etelästä Ukrainan Luhanskin alueeseen rajoittuvan Veidelevkan piirin hallintokeskus. Kaupunkityyppisen taajaman aseman vuonna 1742 perustettu Veidelevka sai 1972. Taajamassa asui 7 008 ja koko piirissä 14 662 ihmistä (vuonna 2010). Veidelevkassa sijaitsee esimerkiksi vuonna 2002 valmistunut ortodoksinen Pokrovan kirkko. ==Lähteet== Luokka:Belgorodin alueen kaupunkityyppiset taajamat
The Return of the Kings

The Return of the Kings on suomalaisen Santa Cruz -yhtyeen viides studioalbumi, joka julkaistiin M-Theory Audion kautta 26. elokuuta 2022. Albumi äänitettiin vuosien 2020 ja 2021 aikana Suomessa, ja se työstettiin edellisen levyn Katharsiksen tavoin pääasiassa solisti Archie Cruzin ja tuottajan yhteistyönä. Archie soittaa albumilla kaikki soittimet, ja vastaa tuotannosta Otto Halosen kanssa. Archie on säveltänyt ja sanoittanut kaikki kappaleet, poislukien coverin ”Stay”, sekä CD-bonuskappaleet, joissa on mukana ulkomaisia lauluntekijöitä. Albumilta on julkaistu singlet ”Under The Gun”, "Here Comes the Revolution" ja ”Disarm Me”. Myös CD-bonuskappaleet ”Moonchild” ja ”Crossfire” julkaistiin singleinä vuonna 2021. == Vastaanotto == Imperiumi antoi albumille arvosanan 5/10. Sen arvostelussa albumia kritisoitiin ideoiden puutteesta ja heikosta kappalelistan rytmityksestä. Soundi antoi albumille kaksi tähteä viidestä. == Kappaleet == Kaikki kappaleet kirjoittanut Archie Cruz, ellei toisin mainita. ;CD Bonuskappaleet Lähde: == Tuotanto == * Archie Cruz – laulu, kaikki soittimet, tuotanto * Otto Halonen – tuotanto * Svante Forsbäck – masterointi * Tim LeNoir – kansikuva == Lähteet == Luokka:Santa Cruzin albumit Luokka:Vuoden 2022 albumit
High On Lies

High On Lies on suomalaisen Flat Earth -yhtyeen studioalbumi. == Kappaleet == # # # # # # # # # == Arvostelut == * Desibeli.net: Flat Earth: High On Lies Viitattu 8.9.2022. * Imperiumi: 6½/10Levyarvostelu: Flat Earth - High On Lies Viitattu 8.9.2022. * Inferno: Helppoa ja siistiä kuultavaa – arviossa Flat Earth Viitattu 15.1.2022. * Kaaoszine: Flat Earthin toinen albumi virittää kokeellisen rocksoundin äärimmilleen – Arviossa ”High On Lies” Viitattu 22.8.2022. * Soundi: Levyarvio: Kaikuja grungen kultavuosilta – Tekijämiesten Flat Earth taitaa koukuttavat riffit Viitattu 8.9.2022. == Viitteet == Luokka:Vuoden 2022 albumit
Susie Dent

(s. 1964 Wokinghttps://www.imdb.com/name/nm1735069/) on brittiläinen etymologi, leksikologi, kirjailija ja mediapersoona. Vuodesta 1992 hän on toiminut suositunhttp://news.bbc.co.uk/2/hi/entertainment/4102712.stm brittiläisen Countdown-visailuohjelman leksikografina ja sanastoasiantuntijana.https://www.dailymail.co.uk/tvshowbiz/article-10958789/SUSIE- DENT-gives-inside-30-years-Countdown.html Countdownin sanakierroksilla pelaajat arpovat yhdeksän kirjainta ja yrittävät muodostaa niistä mahdollisimman pitkän sanan. Dentin tehtävä on tarkistaa, löytyvätkö vastaukset sanakirjasta, ja kertoa parhaat mahdolliset vastaukset.https://champions-speakers.co.uk/speaker-agent/susie-dent Dent esiintyy myös Jimmy Carrin juontamassa 8 out of 10 cats does Countdown -ohjelmassa, jossa Countdownia pelaavat koomikot Sean Lock ja Jon Richardson sekä viikoittain vaihtuvat vieraat.https://www.digitalspy.com/tv/a497058/8-out-of-10-cats-does-countdown- ordered-for-full-series-by-channel-4/ Dent on myös kirjoittanut useita etymologiaan keskittyviä ja sanasto-oppia yleistajuistavia kirjoja.https://www.goodreads.com/author/list/258758.Susie_Denthttps://www.theguardian.com/books/2020/oct/02/susie- dent-gutted-after-new-book-word-perfect-printed-with-host-of-typos ==Lähteet== Luokka:Brittiläiset kielitieteilijät Luokka:Brittiläiset tietokirjailijat Luokka:Vuonna 1964 syntyneet Luokka:Elävät henkilöt
Enrique Iturriaga

thumb|right|Enrique Iturriaga Enrique Iturriaga Romero (3. huhtikuuta 1918 Huacho – 23. marraskuuta 2019) oli perulainen säveltäjä ja musiikkipedagogi sekä -kirjailija.Enrique Iturriaga, pionero de la composición orquestal en el Perú, falleció a los 101 años El Comercio Iturriaga sai vuonna 1947 Kansallisen Duncker Lavalle -palkinnon teoksestaan Canción y muerte de Rolando, jonka innoitti Jorge Eduardo Eielsonin runo. Hän opiskeli Perun kansallisessa musiikkikonservatoriossa. Vuonna 1950 hän pääsi hallituksen myöntämällä stipendillä Pariisin konservatorioon opiskelemaan Arthur Honeggerin johdolla. Iturriagasta tuli perulaisen orkesterisäveltämisen uranuurtaja. Hän myös johti Perun kansallista musiikkikonservatoriota ja toimi siellä opettajana.La SGAE lamenta el fallecimiento del compositor Enrique Iturriaga SGAE 1950-luvulla Iturriaga toimi El Comercio -lehden musiikkikriitikkona. Vuonna 1957 hänelle myönnettiin Juan Landaeta -palkinto teoksesta Suite para orquesta. Palkinnon myöntäneen tuomariston jäseninä istuivat muiden muassa Aaron Copland, Alberto Ginastera ja Carlos Chávez. Iturriaga kirjoitti kirjan Método de composición melódica ja oli mukana kirjoittamassa teosta La música en el Perú. == Lähteet == Luokka:Perulaiset säveltäjät Luokka:Musiikkipedagogit Luokka:Musiikkikirjailijat Luokka:Vuonna 1918 syntyneet Luokka:Vuonna 2019 kuolleet Luokka:Yli satavuotiaiksi eläneet perulaiset
Sean Lock

Sean Lock (22. huhtikuuta 1963 – 16. elokuuta 2021) oli brittiläinen koomikko ja näyttelijä. Lock teki stand up -komiikkaa ja toimi kapteenina 8 Out of 10 Cats ja 8 Out of 10 Cats Does Countdown -paneeliohjelmissa. Lisäksi hän on vieraillut muissa paneeliohjelmissa, kuten QI ja Would I Lie to You?. Koomikkona Lock tunnettiin surrealistisesta ja absurdista tyylistään, ja häntä voidaan pitää lakonisen deadpan-tyylin edustajana. ==Lähteet== Luokka:Brittiläiset koomikot Luokka:Vuonna 1963 syntyneet Luokka:Vuonna 2021 kuolleet
Rautakoivu

Rautakoivu (Betula schmidtii) on koivukasvien (Betulaceae) heimoon, koivujen (Betula) sukuun kuuluva kasvilaji. Se on kausivihanta puu, jolla on yleensä laakea latvus. Rautakoivu voi kasvaa 20–35 metriä korkeaksi ja sen runko voi kasvaa suurimmillaan noin 90 cm paksuksi. Rautakoivu kasvaa Itä-Aasiassa lauhkean vyöhykkeen lehtimetsissä ja sekametsissä yli 700–800 metrin korkeudella merenpinnasta. Lajia tavataan kallioisilla harjanteilla sekä kivikkoisilla rinteillä. Rautakoivua kasvaa luontaisena Venäjän Kaukoidässä, Kiinan koillisosissa, Korean niemimaalla sekä Japanissa. Rautakoivua kerätään luonnosta siitä saatavan puutavaran vuoksi. Rautakoivun puuaines on kovaa ja painavaa; se ei kellu vedessä. == Lähteet == * Useful Temperate Plants: Betula schmidtii === Viitteet === == Aiheesta muualla == * Laji.fi: Rautakoivu (Betula schmidtii) * Trees and Shrubs Online: Betula schmidtii * Flora of China: Betula schmidtii Luokka:Koivut Luokka:Aasian puut
Nikolai Lebedev (näyttelijä)

Nikolai Sergejevitš Lebedev (; 15. joulukuuta 1921 Moskova – 21. elokuuta 2022) oli venäläinen näyttelijä.Старейший актер Театра им. Моссовета Николай Лебедев умер в возрасте ста лет Interfax.ruНИКОЛАЙ ЛЕБЕДЕВ (II) Kino-teatr.ru Lebedev esiintyi vuosina 1939–1940 ja 1946 Moskovan nuorten katsojien teatterissa. Hän myös osallistui toiseen maailmansotaan. Lebedev valmistui vuonna 1950 Moskovan taiteellisen teatterin koulusta ja pääsi samana vuonna Mossovet-teatterin näyttelijäksi. Lebedeville myönnettiin vuonna 2018 Venäjän kansantaiteilijan arvonimi. Lebedev teki esiintymisiä kymmenissä elokuvissa 1960-luvun alusta 2000-luvun puolelle. == Lähteet == == Aiheesta muualla == * Luokka:Yli satavuotiaiksi eläneet venäläiset Luokka:Venäläiset näyttelijät Luokka:Vuonna 1921 syntyneet Luokka:Vuonna 2022 kuolleet
Nikolai Lebedev

Nikolai Lebedev on ollut seuraavien henkilöiden nimi: * Nikolai Lebedev (1921–2022), näyttelijä * Nikolai Lebedev (s. 1966), elokuvaohjaaja * Nikolai Lebedev (1919–1982), matemaatikko * Nikolai Lebedev (1901–1992), kenraalimajuri * Nikolai Lebedev (1914–1942), Neuvostoliiton sankari * Nikolai Lebedev (1846–1888), kirjailija
Singaporen arabit

Singaporen arabit ovat Singaporessa asuvia etnisiä arabeja. Ensimmäiset arabit asettuivat Singaporeen jo kun Singaporen brittiläinen siirtokunta perustettiin vuonna 1819. He nopusivat merkittäviin asemiin Singaporen taloudellisessa ja poliittisessa elämässä. Vuonna 2015 Singaporen kansalaisista etnisiä arabeja oli noin 8 200\. ==Historia== Brittiläisen Singaporen perusti Stamford Raffles vuonna 1819. Tarkoitus oli alusta lähtien tehdä Singaporesta monikansallinen ja tätä varten siirtokuntaan houkuteltiin aktiivisesti siirtolaisia muualta. Raffles itse toivoi Singaporeen muuttavan etenkin suuria määriä arabeja, josita ensimmäiset saapuivatkin jo vuonna 1819. Ehkä ensimmäiset kaksi muuttajaa olivat sukulaiset Muhammad bin Harun Al-Junied ja Syed Omar bin Ali Aljunied. Aljuniedien suvusta tuli merkittävä Singaporen liike- ja poliittisen elämän vaikuttaja. Suurin osa saapuneista arabeista tuli Jemenin Hadramautin alueelta. Arabeja asettui etenkin Kampong Glamin itäpuolen maaseutualueen Arab Streetin varrelle. Vuonna 1847 perustettiin Arab Association of Singapore. Vuonna 2015 Singaporen kansalaisista etnisiä arabeja oli noin 8 200. Joillakin arabisuvuilla, kuten Aljunied, Alkaff ja Alsagoff, on edelleen huomattava asema Singaporen taloudellisessa ja poliittisessa elämässä. ==Lähteet== Arabit, Singaporen
Titanyylisulfaatti

Titanyylisulfaatti (TiOSO4) on titaanin, hapen ja sulfaatti-ionien muodostama epäorgaaninen ioniyhdiste. Yhdistettä käytetään muun muassa nahankäsittelyssä ja titaanidioksidin valmistuksessa. == Ominaisuudet, valmistus ja käyttö == Huoneenlämpötilassa titanyylisulfaatti on valkoista kiteistä ainetta. Yhdisteestä tunnetaan myös kidevedellisinä hydraatteja, kuten mono- ja dihydraatit (TiOSO4·H2O ja TiOSO4·2H2O). Titanyylisulfaatti liukenee kylmään veteen, mutta hydrolysoituu kuumassa vedessä titaanidioksidiksi. Aine muodostaa kaksoissulfaatteja alkalimetallien kanssa.Tony Jones, John Edwards & Jani Kallioinen: Titanium Compounds, Inorganic, Kirk-Othmer Encyclopedia of Chemical Technology, John Wiley & Sons, New York, 2019.Heinz Sibum, Volker Güther, Oskar Roidl, Fathi Habashi, Hans Uwe Wolf & Carsten Siemers: Titanium, Titanium Alloys, and Titanium Compounds, Ullmann's Encyclopedia of Industrial Chemistry, John Wiley & Sons, New York, 2017. Titanyylisulfaattia valmistetaan liuottamalla titaanidioksidi tai titaanidioksidipitoisia mineraaleja kuumaan rikkihappoon. Titanyylisulfaattia käytetään nahkojen parkituksessa, peittana tekstiilivärjäyksessä ja titaanidioksidin valmistuksessa. == Lähteet == Luokka:Sulfaatit Luokka:Titaaniyhdisteet
Darja Dugina

Darja Aleksandrovna Dugina (; 15. joulukuuta 1992 – 20. elokuuta 2022) oli venäläinen toimittaja ja poliittinen aktivisti. == Elämäkerta == Dugina syntyi vuonna 1992 Moskovassa. Hän oli äärikansallismielisen Aleksandr Duginin ja tämän toisen vaimon Natalja Melentjevan tytär. Dugina opiskeli Moskovan valtionyliopistossa mutta oli myös harjoittelussa Bordeaux'n Montaignen yliopistossa, jossa hän erikoistui antiikin filosofiaan. Opintojensa jälkeen hän alkoi työskennellä toimittajana RT:lle ja Tsargradille nimellä Darja Platonova (). Dugina oli mielipiteiltään kansallismielinen ja muun muassa tuki Venäjän hyökkäystä Ukrainaan ja hän oli lännen pakotelistalla disinformaation ja propagandan levittämisestä. Hän seurasi isänsä jalanjäljissä politiikassa ja toimi tämän lehdistösihteerinä. Duginan mielestä ukrainalaiset eivät ole ihmisiä vaan natseja. Lisäksi hän oli vieraillut Venäjän miehittämillä alueilla Ukrainassa. == Kuolema == Dugina kuoli autopommi-iskussa, jonka suunniteltuna pääkohteena uskotaan olleen hänen isänsä. Dugina osallistui festivaaleille Moskovan lähellä, jossa hänen isänsä piti luennon. Heidän oli ilmeisesti tarkoitus lähteä samalla autolla, mutta suunnitelmiin tuli muutos. Dugin syytti, että tytär kuoli "Ukrainan natsihallinnon terrori-iskussa." Venäjän FSB on väittänyt tekijäksi ukrainalaista naista, joka muutti heinäkuussa pikku tyttärensä kanssa Duginan naapuriin ja olisi todellisuudessa ollut Ukrainan salaisten palvelun palkkalistoilla. Murhan jälkeen nainen pakeni FSB:n väitteen mukaan Viroon. Viron ulkoministeri Urmas Reinsalu kiisti väitteet ja sanoi niitä provokaatioksi Viroa vastaan. Yhdysvaltojen tiedusteluviranomaiset uskovat, että autopommi-iskun järjestäjä liittyy Ukrainan hallintoon. == Kunnianosoituksia == * 50x50px Urhoollisuuden ritarikunta (Venäjä, 2022, postuumisti) == Lähteet == == Aiheesta muualla == Luokka:Venäläiset aktivistit Luokka:Venäläiset toimittajat Luokka:Venäläiset henkirikosten uhrit Luokka:Vuonna 1992 syntyneet Luokka:Vuonna 2022 kuolleet
Jan Šír

Jan Šír (s. 26. tammikuuta 2000 Liberec) on tšekkiläinen jääkiekkoilija, pelipaikaltaan hyökkääjä. Hän edustaa Tšekin Extraligassa pelaavaa HC Bílí Tygři Libereciä ja toimii joukkueen varakapteenina. == Ura == === Seuraura === Šír on HC Bílí Tygři Liberecin oma kasvatti. Hän oli kaudella 2015–2016 seuran C-nuorten kolmanneksi tehokkain pelaaja tehopisteillä 14+19=33 ja kaudella 2016–2017 seuran B-nuorten toiseksi tehokkain pelaaja pisteillä 14+23=37. Kaudella 2017–2018 Šír pelasi Liberecin A-nuorissa 36 ottelua tehopistein 10+8=18. Hän pelasi myös 20 ottelua lainalla 1. česká hokejová ligassa HC Benátky nad Jizeroun joukkueessa. Kausi 2018–2019 kului häneltä suurimmaksi osaksi Benátky nad Jizeroussa. Kaudella 2019–2020 Šír nousi Bílí Tygři Liberecin Extraliga-joukkueeseen. Hän teki pääsarjadebyyttinsä 14. syyskuuta 2019 kauden avauskierroksella Mountfield HK:ta vastaan ja onnistui maalinteossa heti seuraavana päivänä, kun Liberec voitti HC Sparta Prahan jatkoajan jälkeen lukemin 8–7. Kauden aikana Šírille kertyi 15 Extraliga- ottelua, joissa hän teki tehopisteet 2+3=5 sekä kolme CHL-ottelua. Suurimman osan kaudesta hän pelasi yhä lainalla Tšekin kakkostasolla HC Benátky nad Jizeroussa, jonka varakapteeniksi Šír oli noussut. Šír vakiinnutti kaudella 2020–2021 paikkansa Bílí Tygři Liberecin joukkueessa ja pelasi enää seitsemän ottelua HC Benátky nad Jizeroussa. Pelaamassaan 45 Extraliga-ottelussa hän teki kaksi maalia. Liberec eteni pudotuspeleihin ja voitti kauden päätteeksi hopeaa. Kaudella 2021–2022 Šír teki Extraligassa 53 runkosarjaottelussa tehopisteet 4+3=7 ja kymmenessä pudotuspeliottelussa kaksi maalia. Hän pelasi kauden aikana edelleen 19 ottelua lainalla Benátky nad Jizeroussa. Kaudeksi 2022–2023 Šír nimitettiin Bílí Tygři Liberecin varakapteeniksi. === Maajoukkueura === Šír edusti Tšekkiä alle 20-vuotiaiden MM-kilpailuissa vuonna 2020. Yhteensä hän pelasi seitsemän nuorten maaottelua tehopistein 3+1=4. == Tilastot == Lähde: 2017–2018 HC Benátky nad Jizerou Chance Liga 20 1 3 4 8 – – – – – 2018–2019 HC Benátky nad Jizerou Chance Liga 43 5 7 12 42 – – – – – 2019–2020 HC Bílí Tygři Liberec ČEL 15 2 3 5 2 – – – – – JMM 3 0 1 1 2 HC Benátky nad Jizerou (A) Chance Liga 27 6 4 10 37 – – – – – 2020–2021 HC Bílí Tygři Liberec ČEL 45 2 0 2 28 16 0 0 0 6 HC Benátky nad Jizerou Chance Liga 7 5 3 8 24 – – – – – 2021–2022 HC Bílí Tygři Liberec ČEL 53 4 3 7 23 10 2 0 2 12 HC Benátky nad Jizerou Chance Liga 19 4 6 10 17 – – – – – 3 kautta yhteensä ČEL 113 8 6 14 53 26 2 0 2 18 == Lähteet == Luokka:Tšekkiläiset jääkiekkoilijat Luokka:Vuonna 2000 syntyneet Luokka:Elävät henkilöt
Kantemirovka

Kantemirovka () on kaupunkityyppinen taajama Voronežin alueella Venäjällä. Taajama sijaitsee Donin vesistöön kuuluvan Kantemirovkajoen varrella. Taajama on etelästä Ukrainan Luhanskin alueeseen rajoittuvan Kantemirovkan piirin hallintokeskus. Kaupunkityyppisen taajaman aseman Kantemirovka sai vuonna 1973. Taajamassa asui 11 943 ja koko Kantemirovkan piirissä 38 081 ihmistä (vuonna 2010). Kantemirovkassa sijaitsee esimerkiksi rautatieasema ja vuonna 1913 valmistunut ortodoksinen kirkko. Taajamasta johtaa paikallistieyhteys lounaaseen Ukrainan Luhanskin alueen Starobilskin piirin (7/2020 asti Markivkan piirin) Prosjanen raja-asemalle. Osana Venäjän hyökkäyssotaa (2022-) venäläiset asevoimien joukot tunkeutuivat oikeudettomasti valtakunnan rajan yli ja olivat elokuuhun 2022 mennessä miehittäneet Ukrainan Luhanskin alueen. ==Lähteet== ==Aiheesta muualla== Luokka:Voronežin alueen kaupunkityyppiset taajamat
Yläneen työväentalo

Yläneen työväentalo on Pöytyän kuntaan kuuluvan Yläneen keskustan läheisyydessä sijaitseva työväentalo. ==Historiaa== Yläneen työväenyhdistys perustettiin vuonna 1901 ja yhdistys liittyi Sosialidemokraattiseen puolueeseen marraskuussa 1905. Vuoden 1905 lopussa yhdistyksessä oli 177 jäsentä, joista 76 oli naisia. Yhdistyksellä oli oma laulukuoro ja soittokunta. Lukusaliin oli tilattu seitsemän sanomalehteä. Yhdistyksen jäsenistö koostui kartanoiden työntekijöistä ja käsityöläisistä. Yhdistys kokoontui alkuaikoina kartanonomistaja Frans Björnin omistamissa Uudessakartanossa ja Vanhassakartanossa. Oman talon rakentaminen lähti liikkeelle kartanonomistajan aloitteesta. Frans Björn kehotti yhdistystä rakentamaan oman talon Kappelniityn mäkeen Björnin omistamalle maalle. Björn nuorempi vuokrasi tontin työväenyhdistykselle 50 vuodeksi 50 pennin vuosivuokrasta ja myi kaksi vanhaa riihirakennusta yhdistykselle rakennustarpeiksi 50 markalla. ==Rakennus== Ehdotukset työväentalon rakennussuunnitelmista tekivät yhdistyksen jäsenet rakennusmestarit K. J. Vallin ja R. Kajander. Jälkimmäisen piirustukset olivat pohjana talon rakentamiselle ja Kajander vastasi myös rakentamisesta, kun taas ikkunat ja ovet toteutettiin Vallinin suunnitelmien mukaan. Työväentalo oli alkujaan suorakaiteen muotoinen ja se maalattiin punaiseksi vuonna 1908. Taloa laajennettiin pihan puolelle vuonna 1917. Laajennusosaan tehtiin pikkusali, eteinen ja vahtimestarin asunto. Juhlasalin katto uusittiin yhdistyksen 50-vuotisjuhliin vuonna 1951. Talon peltikatto uusittiin vuosituhannen taitteessa. ==Toimintaa työväentalolla== Vastavalmistunut työväentalo oli kunnan ensimmäinen julkinen kokoontumistila eivätkä poliittiset raja-aidat olleet esteenä työväentalon tapahtumiin osallistumiselle. Talolla järjestettiin iltamia ja tansseja, jotka houkuttelivat erityisesti nuorta väestöä. Taloa käytettiin myös kuntakokousten pitopaikkana sekä hääjuhliin. Yhdistyksen oma näytelmäseura kukoisti 1930-luvulla. Elokuvien esittäminen aloitettiin talolla sotien jälkeen ja sitä varten talon toiseen päätyyn rakennettiin tiilinen konehuone. Elokuvien esittämisestä vastasi Yläneen Elokuvat Oy, joka vuokrasi tilat yhdistykseltä. Toiminta oli kannattavaa muutaman vuoden. 1950-luvun alkupuolella osakeyhtiö lopetti esitykset. Vaikka toiminta oli tappiollista, työväenyhdistys jatkoi elokuvien esittämistä aina vuoteen 1963 asti. Television yleistyminen kodeissa hiljensi työväentalon toimintaa. 1960—1970-luvuilla taloa käytettiin kunnan nuorisotilana ja kokousten pitopaikkana. Talolla on järjestetty tanssileirejä ja sitä on käytetty majoitustilana Pyhän Henrikin vaelluksella. Paikallinen Himolan teatteri on käyttänyt taloa 2010-luvulla. Vahtimestarin asunnossa asuu vuokralainen. == Lähteet == Luokka:Työväentalot Luokka:Pöytyän rakennukset ja rakennelmat Luokka:Yläne
Yhteensattuma

Yhteensattuma tarkoittaa tapahtumien odottamatonta sattumista yhtäaikaisesti tai niiden yhtäläisyyttä. Ihmisillä on taipumus nähdä merkityksiä täysin satunnaisissa asioissa. Psykologien mukaan yhteyksien näkeminen asioiden välillä auttaa ihmistä oppimaan asioiden välisistä suhteista, merkityksistä ja tapahtumien yleisyyksistä. Yhteensattumien toteaminen vain satunnaisiksi vaatiikin skeptisismiä ja kriittistä ajattelua. Ihmiset antavat yhteensattumille usein liian suuria merkityksiä siksikin, koska jälkiviisaana ihminen ei hahmota todennäköisyyksiä oikein. Ihmisen voi olla vaikea jälkikäteen ymmärtää, että suurestakin joukosta äärimmäisen epätodennäköisiä yhteensattumia oli yhden kuitenkin toteuduttava. Yhteensattuman odottamattomuuden voikin määritellä luotettavasti vain ennustamalla sitä etukäteen. Psykoosissa oleva ihminen ei useinkaan pysty ymmärtämään yhteensattumia pelkäksi sattumaksi, vaan hän näkee yhteensattumissa henkilökohtaisia merkityksiä. Tämä voi johtaa vainoharhaisuuteen tai mahtipontisuuteen. Uskonnolliset ja hengelliset ihmiset sekä paranormaaleihin ilmiöihin uskovat ihmiset havaitsevat keskimäärin enemmän yhteensattumia kuin muut ihmiset. Yhteensattumat voivat myös vahvistaa uskoa paranormaaleihin ilmiöihin. Psykologi Carl Jung kutsui henkilön näkökulmasta näennäisesti merkityksellisiä ja selittämättömiä yhteensattumia synkronisiteetiksi. ==Lähteet== Luokka:Todennäköisyyslaskenta Luokka:Psykologia
Days of the Lost

Days of the Lost on death metal -yhtye The Halo Effectin debyyttialbumi, joka julkaistiin 12. elokuuta 2022. Albumi debytoi Suomen virallisen albumilistan sijalla 6 ja fyysisten albumeiden listalla toisena. Ruotsissa se nousi suoraan listaykköseksi, ollen tiettävästi ensimmäinen ykköseksi Ruotsin listalla noussut metalliyhtyeen debyyttialbumi. == Kappaleet == # # # # # # # # # # == Kokoonpano == * Mikael Stanne – laulu * Niclas Engelin – soolokitara * Jesper Strömblad – rytmikitara * Peter Iwers – basso * Daniel Svensson – rummut * Matt Heafy - laulu raidalla 9 == Arvostelut == * Imperiumi: 9-/10Levyarvostelu: Halo Effect, The - Days Of The Lost Viitattu 27.8.2022. * Inferno: Gothenburg rules OK – arviossa The Halo Effect Viitattu 27.8.2022. * Kaaoszine: Ruotsalainen melodeath elää ja voi hyvin! – arviossa The Halo Effectin debyyttialbumi ”Days of the Lost” Viitattu 22.8.2022. * Soundi: Arvio: Jos eläisimme 1990-lukua, The Halo Effectin debyytti olisi klassikko – mutta kun emme elä Viitattu 22.8.2022. ==Lähteet== == Aiheesta muualla == * * Luokka:Vuoden 2022 esikoisalbumit Luokka:Ruotsalaiset death metal -albumit
Valmiki

Valmiki oli intialainen runoilija, joka eli 300-luvulla eaa. tai sen jälkeen. Hänet on nimetty Ramayana-runoelman kirjoittajaksi. Valmikin kerrotaan syntyneen brahmaanien sukuun, mutta kasvaneen hänet ryöstäneiden rosvojen parissa. Hän joutui sattumalta tekemisiin viisaiden kanssa, toisti ram-mantraa ja saavutti korkeamman tietoisuuden tason. Pyhiinvaelluksellaan hän kehitti uuden runomitan nimeltä Sloka. Brahma ilmestyi hänelle ja käski laatia eeppisen runoelman Ramista sloka-mitassa sen pohjalta, mitä myyttinen viisas Narada oli kertonut Valmikille Ramin elämästä. == Lähteet == Luokka:Hindulaisuuden historia Luokka:Intialaiset runoilijat
Rossoš

Rossoš () on kaupunki ja Rossošin piirin piirikeskus Voronežin alueen eteläosassa Venäjällä. Kaupunki sijaitsee Donin vesistöön kuuluvan Tšornaja Kalitva -sivujoen (Чёрная Калитва) varrella kohdassa, jossa siihen liittyy Suhaja Rossoš -sivuhaara (Сухая Россошь). Rossošissa asui 62 865 ja koko Rossošin piirissä 94 694 ihmistä (vuonna 2010). Rossošissa sijaitsee esimerkiksi Moskovan ja Donin Rostovin välisen rautatien rautatieasema ja vuonna 1864 (1876) valmistunut ortodoksinen kirkko. Rossoš sijaitsee linnuntietä runsas 40 kilometriä Ukrainan Luhanskin alueen pohjoispuolella. Rajalle johtaa useita maantieyhteyksiä. Venäjän hyökkäyssodan (2022–) aikana venäläiset maahantunkeutujat hyökkäsivät Ukrainaan myös näitä kulku-uria hyödyntäen. Miehittäjät pitivät Ukrainan Luhanskin aluetta hallussaan vielä elokuussa 2022. ==Lähteet== ==Aiheesta muualla== Luokka:Voronežin alueen kaupungit
Apostoliset konstituutiot

Apostoliset konstituutiot on kreikankielinen, todennäköisesti 400-luvun alkupuolelta oleva, Syyriassa laadittu kokoelma kirkko-oikeudellisia säädöksiä. Se käsittää 8 kirjaa. Sen päälähde on syyriankielinen Didaskalia.Tietosanakirja / 1. A-Confort ==Viitteet== ==Aiheesta muualla== * Apostolic Constitutions, teksti ja ladattava PDF teossarjasta Ante-Nicene Fathers * The Apostolic Constitutions New Advent-sivustolta * Constitutions of the Holy Apostles Librivox-äänikirjana Luokka:Varhaiskristilliset kirjat Luokka:Kristinusko Syyriassa Luokka:Kristilliset lait Luokka:Kristilliset käsitteet Luokka:Jumalanpalvelustekstit
Varsovan gheton poika

Varsovan gheton poika on 1943 Varsovan geton kansannousun aikana otettu kuuluisa mustavalkoinen valokuva. Valokuvassa saksalaiset joukot veivät pidätettyjä juutalaisia ​​ulos rakennuksesta. Kuvassa näkyy nuori poika joka pitää käsiään ylhäällä samalla kun SS-Rottenführer Josef Blösche osoittaa häntä konepistoolilla. Etualalla olevasta lapsesta, jonka henkilöllisyyttä ei ole koskaan varmistettu, tuli natsien tappaman kuuden miljoonan puolustuskyvyttömän juutalaisen symboli. Valokuvan ottamisen jälkeen kaikki kuvassa olevat juutalaiset karkotettiin Majdanekin tai Treblinkan tuhoamisleirille. Tarkkaa sijaintia ja valokuvaajaa ei tiedetä, mutta historioitsija Dan Poratin mukaan yhtenä vaihtoehtona voidaan pitää SS-upseeri Franz Konradia. Blösche on ainoa valokuvassa oleva henkilö, joka voidaan tunnistaa varmasti. Kuvan pojan uskotaan olevan alle 6-vuotias, koska hänellä ei ollut juutalaisten rintamerkkiä. == Lähteet == Luokka:Valokuvat Luokka:Tunnistamattomat henkilöt Luokka:Holokausti Luokka:Varsovan historia
Arvi Raikkala

Armas Arvi Wilho Raikkala, vuoteen 1906 Rewell (25. maaliskuuta 1896 Pori – 23. toukokuuta 1970 Helsinki) oli suomalainen yritysjohtaja, joka sai kauppaneuvoksen arvonimen. Raikkalan vanhemmat olivat pormestari Wilho Rewell ja Hilma Aurora Hakanen ja puolisot 1925–1951 Helmi Esteri Levelä ja vuodesta 1955 Aino Helin. Raikkala tuli ylioppilaaksi Porin klassillisesta lyseosta 1917 ja valmistui ekonomiksi Helsingin kauppakorkeakoulusta 1919. Opintomatkoja hän teki Etelä-Amerikkaan, Pohjois-Amerikkaan ja moniin Euroopan maihin. Raikkala oli Helsingin Arvopaperi -yhtiön konttoripäällikkö 1919, Suomen Valtamerentakainen Kauppa -yhtiön kirjeenvaihtaja Buenos Airesissa 1920, Turun Myllyn kirjeenvaihtaja ja kauppamatkustaja 1924, Arvo Joh. Ahdin agentuuriliikkeen siirtomaatavarain tuontiagentti Helsingissä 1924–1926, Oy S. Parviaisen tuontiagentti 1926–1933 ja Leipurien Tukun toimitusjohtaja 1933–1961, johtokunnan jäsen vuodesta 1942 ja asiantuntija ja konsultti vuodesta 1961. Hän oli myös Leipurien Hedelmän toimitusjohtaja ja johtokunnan jäsen 1943–1961 ja hänellä oli useita luottamustehtäviä. Kauppaneuvoksen arvonimen Raikkala sai 1948.Kuka kukin on 1954, s. 677. Viitattu 22.8.2022. ==Lähteet== Luokka:Suomalaiset yritysjohtajat Luokka:Kauppaneuvokset Luokka:Vuonna 1896 syntyneet Luokka:Vuonna 1970 kuolleet
Milly Alcock

Amelia May Alcock (s. 11. huhtikuuta 2000 Sydney, Australia) on australialainen näyttelijä. Hänet tunnetaan esiintymisistään televisiosarjoissa Kotiin takaisin (2018), Upright (2019–2022) ja House of the Dragon (2022), jossa hän esittää nuorta prinsessa Rhaenyra Targaryenia. Hän tulee myös näyttelemään Terästyttöä DC Universen elokuvissa Superman (2025) sekä Supergirl: Woman of Tomorrow (2026). == Lähteet == == Aiheesta muualla == * Luokka:Australialaiset näyttelijät Luokka:Vuonna 2000 syntyneet Luokka:Elävät henkilöt
Ole Rinnan

Ole Rinnan (s. 14. heinäkuuta 1940 Göteborg, Ruotsi) on norjalainen taidemaalari.Ole Rinnan Norsk kunstnerleksikon Rinnan syntyi Frode Rinnanin ja Hanna-Greta Adlerin poikana. Hän opiskeli Statens håndverks- og kunstindustriskolessa Oslossa vuosina 1958–1959 ja Valands konstskolassa Göteborgissa vuonna 1961. Rinnan nousi esiin 1960-luvulla modernistisen tyylin edustajana. Ensimmäisen näyttelynsä hän piti vuonna 1963, minkä jälkeen hän kehitti tyyliään entistä abstraktimpaan suuntaan. Vuonna 1965 Rinnan halvaantui onnettomuudessa. Vuosia myöhemmin hän omaksui taiteeseensa kuvailevamman tyylin. Rinnan osallistui Høstutstillingeniin vuosina 1963, 1975–1977 ja 1982–1983. Vuonna 1983 hän sai edustuksestaan Høstutstillingenissa Morgenbladetin palkinnon. Lisäksi Rinnan osallistui muun muassa Unge Kunstneres Samfundin kevätnäyttelyyn vuosina 1964–1965 ja 1976 sekä ensimmäiseen Pohjoismaiseen nuorisobiennaaliin Kööpenhaminassa 1966. Rinnanin teoksia on esillä esimerkiksi Oslon Nasjonalmuseet for kunst, arkitektur og designissa, Haugesundin taidegalleriassa ja Göteborgin taidemuseossa. == Lähteet == Luokka:Norjalaiset taidemaalarit Luokka:Vuonna 1940 syntyneet Luokka:Elävät henkilöt
Enok Raikamo

Enok Raikamo, vuoteen 1932 Renfors (23. joulukuuta 1905 Tampere – 11. huhtikuuta 1979 Kemi) oli suomalainen yrittäjä ja yritysjohtaja, joka sai kauppaneuvoksen arvonimen. Raikamon vanhemmat olivat Vapaakirkon pastori, lääkintävoimistelija Emil Eskil Walfrid Renfors ja säveltäjä Tekla Katarina Mömmö ja puoliso vuodesta 1932 Eva Lovisa Lipponen. Raikamo kävi kuusi luokkaa Tampereen yhteiskoulua ja valmistui Tampereen kauppaoppilaitoksesta 1924. Hän oli Vuolenkoski-yhtiön metsäkasööri Iitissä 1925, Nygårdin kartanon metsätöiden valvoja Kurussa 1926, Viitasaaren Höyrysahan sahanhoitaja 1927, Vuolenkoski-yhtiön sahanhoitaja Iitissä 1928–1930, Oy Sommers, af Hällström & Waldens -yhtiön myyntipäällikkö Tampereella 1931–1932, A. Lipponen Oy:n toimitusjohtaja Kemissä 1933–1936, Pohjois-Suomen Tukkukauppa -yhtiön perustaja, toimitusjohtaja ja johtokunnan puheenjohtaj 1937–1968 sekä Timber Agency Enok Raikamon omistaja. Raikamo oli myös Lapin Kala -yhtiön perustaja sekä Lapin Pilke ja Lapin Kuminahka -yhtiöiden omistaja. Hän oli Kemin kaupunginvaltuuston jäsen Kansallisen Kokoomuksen edustajana 1948–1953 ja kaupunginhallituksen jäsen 1948 ja 1953 ja hänellä oli myös useita muita luottamustehtäviä. Sotilasarvoltaan Raikamo oli reservin vääpeli. Hän sai kauppaneuvoksen arvonimen 1948.Kuka kukin on 1954, s. 677. Viitattu 22.8.2022. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset LUokka:Kemin kaupunginvaltuutetut Luokka:Kansallisen Kokoomuksen poliitikot Luokka:Vuonna 1905 syntyneet Luokka:Vuonna 1977 kuolleet
Borisoglebsk

Borisoglebsk () on kaupunki Voronežin alueen koillisosassa Venäjällä. Kaupunki sijaitsee Donin vesistöön kuuluvan Voronajoen itärannalla. Borisoglebsk muodostaa läheisen maaseutualueen kanssa kaupunkipiirikunnan. Kaupungissa asui 65 585 ja koko kaupunkipiirikunnassa 78 721 ihmistä (vuonna 2010). Borisoglebskissä sijaitsee esimerkiksi Moskova–Volgograd-linjan rautatieasema sekä ortodoksiset Borisin ja Glebin kirkko (1792), Kazanin Jumalanäidin ikonille pyhitetty kirkko (1811) ja Nikolain kirkko (1891/1895). Borisoglebskin lentotukikohta sijaitsee noin seitsemän kilometriä kaupungin keskustasta itään. Tiedosto:Вид справа здания, где размещался госпиталь № 1604.jpg|Kaupunkinäkymä Borisoglebskistä. Tiedosto:Борисоглебск Драматический театр.jpg|Borisoglebskin teatteritalo. Tiedosto:Борисоглебск Казанская церковь.jpg|Ortodoksinen Kazanin Jumalanäidin ikonille pyhitetty kirkko (1811). Tiedosto:Борисоглебск Вокзал.jpg|Borisoglebskin rautatieasema. Tiedosto:G. Borisoglebsk, Voronezhskaya oblast' Russia - panoramio.jpg|Rautatiesilta kaupungin länsilaidalla. ==Lähteet== ==Aiheesta muualla== Luokka:Voronežin alueen kaupungit
Leon Morduch

Leon Morduch (3. joulukuuta 1897 Pietari – 23. joulukuuta 1966 Lontoo) oli suomalainen yrittäjä ja yritysjohtaja, joka sai kauppaneuvoksen arvonimen. Morduchin vanhemmat olivat liikemies David (Dave) Morduch ja Ida Bella Werner ja puoliso vuodesta 1930 Esther Rubinstein. Morduch suoritti ylioppilastutkinnon 1915 ja harjoitti talous- ja tilastotieteen opintoja taloudellisessa korkeakoulussa Pietarissa 1915–1917. Hän opiskeli myös Battersea Polytechnicumissa Lontoossa 1919–1920. Morduch oli isänsä yrityksen Toiminimi D. Morduchin prokuristi vuodesta 1921 ja Viljantuonti-yhtiön johtaja ja hallituksen jäsen vuodesta 1926 ja toimitusjohtaja ja hallituksen puheenjohtaja vuodesta 1945. Hän oli myös Kauppa Oy Transition -yhtiön hallituksen jäsen ja johtaja vuodesta 1923, Viipurin Valssimylly -yhtiön johtaja ja hallituksen jäsen vuodesta 1935 sekä Forssan Terva -yhtiön omistaja ja toimitusjohtaja vuodesta 1945. Morduch oli kansanhuoltoministeriön valtuuttama viljanostaja Washingtonissa ja Buenos Airesissa 1946–1947 ja hänellä oli muitakin kansainvälisen kaupan tehtäviä. Morduch oli myös Suomalais-neuvostoliittolaisen kauppakamarin perustajia 1946. Hän oli Helsingin juutalaisen seurakunnan puheenjohtaja 1949–1952 ja Suomen juutalaisten seurakuntien keskuskomitean puheenjohtaja 1949–1952, Suomi–Israel -yhdistyksen perustajia ja jäsen 1949–1952 sekä Israelin konsuli Suomessa 1950–1953. Kauppaneuvoksen arvonimen Morduch sai 1948. Englannissa Morduch asui vuodesta 1952. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Suomen juutalaiset Luokka:Vuonna 1897 syntyneet Luokka:Vuonna 1966 kuolleet
Geir Botnen

Geir Botnen (s. 1959) on norjalainen pianisti.Geir Botnen Prof. Jiri Hlinka Piano Academy Botnen varttui Norheimsundissa. Hän opiskeli vuosina 1978–1983 Jiri Hlinkan johdolla Bergenissä. Botnen pääsi varhain esiintymään Bergenin filharmonisen orkesterin kanssa. Vuonna 1982 hän osallistui ensimmäisenä norjalaisena pianistina Moskovan kansainväliseen Tšaikovski-kilpailuun. Vuonna 1998 hän täydensi opintojaan György Kurtágin johdolla. Botnen on esiintynyt lukuisten norjalaisten ja ulkomaalaisten orkesterien kanssa. Kapellimestareita, joiden johdolla hän on soittanut, ovat olleet muiden muassa Alan Gilbert, Arvid Jansons, Dmitri Kitajenko ja Eduard Serov. Botnen on esiintynyt esimerkiksi Bergenin kansainvälisellä festivaalilla ja Risørin kamarimusiikkifestivaalilla. Hänen yhteistyökumppaniensa joukossa on ollut trumpetisti Tine Thing Helseth. Botnenin levytysten joukossa on tulkintoja Edvard Griegin ja Geirr Tveittin teoksista. Vuonna 2004 Botnen kutsuttiin esiintymään Nobelin rauhanpalkinnon jakoseremoniaan Osloon. Hän piti vuonna 2010 Kansallisteatterissa Bergenissä Ole Bull -vuosijuhlan avajaiskonsertin. Botnen oli keskeisesti mukana Hardingtonar-festivaalin perustamisessa; festivaalin tarkoituksena on muun muassa lisätä tietoisuutta säveltäjä Geirr Tveittin työstä. Botnen on toiminut festivaalin puhemiehenä ja taiteellisena johtajana. Hän on kuulunut myös Kansainvälisen Jiri Hlinka -musiikkiakatemian johtokuntaan ja ollut taiteilijaverkosto Hardingpulsin jäsenenä. == Lähteet == Luokka:Norjalaiset pianistit Luokka:Vuonna 1959 syntyneet Luokka:Elävät henkilöt
Brynjar Hoff

Brynjar Hoff (s. 1. lokakuuta 1940 Orkdal) on norjalainen oboisti.Brynjar Hoff Store norske leksikon Hoff opiskeli muun muassa Oslossa, Tukholmassa ja Pietarissa. Hän soitti Trondheimin sinfoniaorkesterissa ja Trondheimin kamariorkesterissa vuosina 1955–1958, Den Norske Operassa vuosina 1958–1965 ja Oslon filharmonisessa orkesterissa vuosina 1965–1985. Tämän jälkeen hän jatkoi työskentelemistä vapaana taiteilijana. Hoff on esiintynyt solistina muun muassa Yhdysvalloissa, Isossa-Britanniassa, Saksassa ja Espanjassa. Hoff perusti Oslo Blåsekvintettin vuonna 1961 ja toimi sen jäsenenä vuoteen 1969. Hän on tehnyt levytyksiä orkesterien, kuten Lontoon filharmonisen orkesterin ja English Chamber Orchestran kanssa. Monia teoksia on sävelletty häntä varten. Vuonna 1973 Hoff voitti Spellemann-palkinnon Hindarkvartettenin kanssa. == Lähteet == Luokka:Norjalaiset muusikot Luokka:Oboistit Luokka:Vuonna 1940 syntyneet Luokka:Elävät henkilöt
Elína Tzéngko

Elína Tzéngko (; s. 2. syyskuuta 2002) on kreikkalainen keihäänheittäjä. Tzéngko voitti vuonna 2021 keihäänheitossa Balkanin-mestaruuden. Samana vuonna alle 20-vuotiaiden kilpailuissa hän voitti Euroopan-mestaruuden ja saavutti maailmanmestaruuskilpailuissa hopeaa. Vuonna 2022 hän karsiutui aikuisten MM- kilpailuissa loppukilpailusta mutta voitti kuukausi myöhemmin Euroopan- mestaruuden tuloksella 65,81 metriä. Tzéngko saavutti alle 23-vuotiaiden Euroopan-mestaruuden Espoossa heinäkuussa 2023 tuloksella 60,73.Ennätyspotti! Anni-Linnea Alanen kasvatti Suomen poikkeuksellista EM-mitalisaldoa Saman vuoden Budapestin MM-kilpailuissa hän karsiutui loppukilpailusta. Tzéngko on voittanut Kreikan-mestaruuden vuosina 2020–2022. Tzéngkon paras keihäänheittotulos on 65,81 metriä Münchenin EM-kilpailuista elokuussa 2022. Saman vuoden toukokuussa hän heitti Ostravassa aiemman ennätyksensä 65,40 metriä. == Lähteet == Luokka:Kreikkalaiset keihäänheittäjät Luokka:Vuonna 2002 syntyneet Luokka:Elävät henkilöt
Agnes Steineger

Agnes Steineger (21. tammikuuta 1863 Bergen – 16. kesäkuuta 1965 Bergen) oli norjalainen taidemaalari.Agnes Steineger Store norske leksikonAgnes Steineger Smithsonian American Art Museum Steineger oli eläintieteilijä Leonhard Hess Stejnegerin sisko. Hän opiskeli Itävallassa, Norjassa, Saksassa ja Ranskassa. Hänen opettajiaan olivat Anders Askevold ja Frants Bøe. Steinegerista tuli vuonna 1914 antroposofi, ja ensimmäisen maailmansodan aikana hän koristeli Rudolf Steinerin ensimmäisen Goetheanumin Dornachissa. Rakennus paloi uutenavuotena 1922/1923. Steinegerin teoksia on esillä muun muassa Bergenin taidemuseossa (KODE Kunstmuseer og komponisthjem) ja Oslon Nasjonalmuseet for kunst, arkitektur og designissa. == Lähteet == Luokka:Norjalaiset taidemaalarit Luokka:Vuonna 1863 syntyneet Luokka:Vuonna 1965 kuolleet Luokka:Yli satavuotiaiksi eläneet norjalaiset
Matvejev Kurgan

Matvejev Kurgan () tai Matvejev-Kurgan ) on kaupunkityyppinen taajama Etelä- Venäjän Rostovin alueella. Taajama on myös Matvejev-Kurganin piirin hallintokeskus. Vuonna 2010 Matvejev Kurganissa oli 15 590 asukasta. Matvejev Kurganissa sijaitsee muun muassa Rostov-na-Donusta Taganrogin kautta Ukrainan Ilovaiskiin ja edelleen esimerkiksi Donetskiin johtavan rautatien rautatieasema. Ukrainan Donetskin alueen raja sijaitsee taajamasta linnuntietä noin 15 kilometriä luoteeseen. Tiedosto:Вокзал (Матвеев- Курган).jpg|Rautatieasema. ==Lähteet== ==Aiheesta muualla== Luokka:Rostovin alue Luokka:Venäjän kylät
Anna-Reetta Niemelä

Anna-Reetta Niemelä (s. Enontekiö) on suomensaamelainen joikaaja. Hän voitti Sámi Grand Prixin vuonna 2006 Koutokeinossa joikujen kategoriassa.Anna-Reetta Niemelä aloittaa päivänsä joiulla Yle Lisäksi hän on esiintynyt muun muassa Ijahis Idja -festivaalilla.Ijahis idja -festivaalin ohjelma on julkaistu Saariselän Sanomat Niemelä syntyi Näkkälässä, Enontekiöllä. Hän asettui Kaaresuvantoon ja on työskennellyt opettajana Kaaresuvannon koulussa. Myös Niemelän poika Matias Niemelä on joikaaja.Parasta juuri nyt (12.10.): Matka Jäämerelle esi-isien ja -äitien maille KulttuuritoimitusKultainen kielemme -paneelikeskustelu saamenkielisestä kirjallisuudesta Ijahis idjassa Inarissa 16.8.2019 Suomen PEN == Lähteet == Luokka:Saamelaiset laulajat Luokka:Syntymävuosi puuttuu Luokka:Elävät henkilöt
Pia Skrzyszowska

Pia Skrzyszowska (s. 20. huhtikuuta 2001) on puolalainen yleisurheilija. Hän on voittanut Euroopan-mestaruuden 100 metrin aitajuoksussa. Lisäksi hän on sisäratojen MM-mitalisti 60 metrin aitajuoksussa. Skrzyszowska saavutti 100 metrin aitajuoksussa hopeaa alle 20-vuotiaiden Euroopan-mestaruuskilpailuissa 2019 ja voitti kultaa alle 23-vuotiaiden Euroopan-mestaruuskilpailuissa 2021 ajalla 12,77. Aikuisten arvokilpailuissa hän sijoittui 60 metrin aitajuoksussa viidenneksi sisäratojen EM-kilpailuissa 2021. Tokion olympialaisissa 2021 Skrzyszowska karsiutui välierissä juostuaan ensin alkuerissä silloisen ennätyksensä 12,75 ja sitten välierissä ajan 12,89. Samana vuonna World Athletics Relays -viestijuoksukilpailuissa hän saavutti 4 × 100 metrin viestijuoksussa hopeaa ajalla 44,10. Vuonna 2022 hän karsiutui välierissä sekä sisäratojen MM-kilpailuissa 60 metrillä (ilman aitoja) että ulkoratojen MM- kilpailuissa 100 metrin aitajuoksussa vaikka sivusikin välierissä silloista ennätystään 12,62. Münchenin EM-kilpailuissa 2022 hän voitti aitajuoksussa kultaa ajalla 12,53 ja saavutti 4 × 100 metrin viestijuoksussa hopeaa Puolan- ennätyksellä 42,61. Budapestin MM-kilpailuissa 2023 hän karsiutui 100 metrin aitajuoksun välierissä ja oli mukana viidenneksi sijoittuneessa Puolan pikaviestijoukkueessa. Hän saavutti Glasgow'n sisäratojen MM-kilpailuissa 2024 pronssia 60 metrin aitajuoksussa ajalla 7,79. Saman vuoden Rooman EM- kilpailuissa hän sai pronssia ennätyksellään 12,42. Skrzyszowska on voittanut Puolan-mestaruuden 100 metrin aitajuoksussa vuosina 2021–2024 sekä 100 metrin juoksussa vuonna 2021. Sisäradoilla hän on voittanut Puolan-mestaruuden 60 metrin aitajuoksussa 2024. Skrzyszowskan ennätys 100 metrin aitajuoksussa on La Chaux-de-Fondsissa heinäkuussa 2024 juostu 12,37. Hänen paras tuloksensa 100 metrin sileällä matkalla on 11,12 toukokuulta 2022. Hallissa hän on juossut 60 metrin aidat aikaan 7,78 Łódźisa helmikuussa 2023. == Lähteet == Luokka:Puolalaiset pika-aitajuoksijat Luokka:Vuonna 2001 syntyneet Luokka:Elävät henkilöt
Mariano García

Mariano García (s. 25. syyskuuta 1997) on espanjalainen keskimatkojen juoksija. García voitti 800 metrin juoksussa kultaa sisäratojen maailmanmestaruuskilpailuissa 2022 ajalla 1.46,20 ja samana vuonna ulkoratojen Euroopan-mestaruuskilpailuissa ajalla 1.44,85. García on voittanut Espanjan- mestaruuden 800 metrin juoksussa ulkoradoilla vuosina 2019–2020 sekä sisäradoilla vuonna 2019. Garcían ennätys 800 metrin juoksussa ulkoradoilla on hänen EM-kilpailuissa 2022 juoksemansa 1.44,85. Sisäradoilla hänen ennätyksensä 1.45,12 helmikuulta 2022 on myös Espanjan-ennätys. == Lähteet == Luokka:Espanjalaiset keskimatkojen juoksijat Luokka:Vuonna 1997 syntyneet Luokka:Elävät henkilöt